EkBass/fiwiki-20250220-pages-articles huggingface dataset:
Serlachius (museot)

thumb|Serlachius Pääkonttori Serlachius on Mänttä-Vilppulassa Pohjois- Pirkanmaalla sijaitseva taidekohde. Sen taustayhteisönä ja omistajana toimii vuonna 1933 perustettu Gösta Serlachiuksen taidesäätiö. juuret ovat Serlachius-teollisuussuvun taideharrastuksessa ja mesenaattitoiminnassa. Serlachiuksen muodostavat Joenniemessä sijaitseva Serlachius Kartano ja sen yhteydessä toimiva Taidesauna sekä Mäntän keskustassa toimiva Serlachius Pääkonttori ja kansainvälinen taiteilijaresidenssi. ==Taidekokoelman historia== Gösta Serlachiuksen säätiön taidekokoelma on Suomen ja Pohjoismaiden merkittävimpiä yksityisiä kokoelmia ja eurooppalaisessakin mittakaavassa tärkeä. Kokoelmaa pidetään ainutlaatuisena niin historiansa kuin sisältönsäkin osalta. Serlachiuksen taidekokoelmat sisältävät nykyisin yli 10 000 teosta: Suomen kultakauden taidetta, vanhaa eurooppalaista taidetta 1400-luvulta 1700-luvulle, Suomen 1900-luvun alun varhaista modernismia sekä kasvavan kokoelman nykytaidetta. == Serlachius Kartano == Serlachius Kartano (aiemmin Serlachius-museo Gösta ja Gösta Serlachiuksen taidemuseo) sijaitsee Joenniemessä Mäntässä. Siellä on esitelty vuodesta 1945 Gösta Serlachiuksen taidesäätiön kokoelmia. Avautuessaan se oli Suomen kahdeksas taidemuseo. Gösta Serlachius kuoli vuonna 1942. Sotaa seuranneissa vaikeissa olosuhteissa taidesäätiön isännistö luopui Gösta Serlachiuksen pitkäaikaisesta haaveesta rakentaa taidemuseo Mänttään. Hänen leskensä Ruth Serlachius ja perillisensä Bror Serlachius ja Ralph Erik Serlachius päättivätkin asettaa kokoelman näytteille Joenniemen kartanoon.Gösta . Viitattu 5.2.2015.Gösta Serlachiuksen taidesäätiön historia . Viitattu 5.2.2015. Taidemuseon yhteyteen valmistui kesällä 2014 laajennusosa (aiemmin Göstan paviljonki), joka moninkertaisti museon näyttelytilat. Paviljongin suunnittelusta vastasi kansainvälisen arkkitehtikilpailun voittanut barcelonalainen arkkitehtitoimisto MX_SI. Rakennuksessa on kolme erikokoista näyttelytilaa, juhlasali, museokauppa ja modernit ravintolatilat. Laajennusosan myötä Serlachius alkoi keskittyä vanhan taiteen lisäksi myös nykytaiteen esittelemiseen. Vaihtuvissa näyttelyissä nähdään erityisesti kotimaista ja ulkomaista nykytaidetta sekä erilaisia teemanäyttelyjä. == Serlachius Pääkonttori == Serlachius Pääkonttori (aiemmin Serlachius-museo Gustaf ja G. A. Serlachius -museo) valmistui G. A. Serlachius Osakeyhtiön pääkonttoriksi vuonna 1934. Klassismia ja funktionalismia edustavan rakennuksen suunnittelivat Valter ja Bertel Jung. Gösta Serlachiuksen taidesäätiö osti vuonna 2000 pääkonttorirakennuksen Metsä-Serla Oyj:ltä. Taidesäätiön silloinen puheenjohtaja vuorineuvos Gustaf Serlachius (1935–2009) halusi turvata pääkonttorirakennukselle arvokkaan käytön. Se avattiin peruskorjauksen jälkeen vuonna 2003 suomalaisen puunjalostusteollisuuden, Serlachiusten ja Mäntän teollisuusyhteisön historiaa esittelevänä museona. ==Tunnustuksia== *Serlachius Kartanolle, joka toimi silloin nimellä Serlachius-museo Gösta, myönnettiin Vuoden museo -palkinto keväällä 2015. == Lähteet == == Aiheesta muualla == * Verkkosivut Luokka:Suomen taidemuseot Luokka:Mänttä
Mama Africa

Mama Africa on Mika Kaurismäen ohjaama, vuonna 2011 ensi-iltansa saanut elämäkertadokumentti eteläafrikkalaisesta laulajasta ja kansalaisoikeustaistelijasta Miriam Makebasta. Dokumentin selkärankana on Makebasta säilynyt runsas arkistoaineisto, minkä lisäksi elokuvassa haastatellaan Makeban muusikkoystäviä ja lapsia. Miriam Makeba ehti kuolla vuonna 2008, jolloin Kaurismäki oli vasta aloittelemassa dokumentin tekoa. Makeba ehti kuitenkin antaa tekijävalinnalle hyväksyntänsä.Pajukallio, Arto: Elokuvat. Helsingin Sanomat 16.1.2012, s. D 7. Dokumentti sai Berliinin filmifestivaaleilla 2011 yleisöpalkinnonPiela, Mikko: Mama Africa . Uusisuomi.fi.. Vuonna 2012 dokumentti palkittiin juryn erikoispalkinnolla The Pan African Film Festivaaleilla Los Angelesissa. == Julkaisu == Dokumentin takana on ranskalais-saksalainen kulttuurikanava Arte. Elokuva esitettiin Berliinin elokuvajuhlien Panorama-sarjassa. Teatterilevitys oli jonkin aikaa epävarma musiikin esitysoikeuksien vuoksi, mutta asia ratkesi, ja elokuvaa esitettiin ainakin Keski-Euroopassa ja Etelä-Afrikassa, mutta se on myyty muuallekin.Römpötti, Harri: Mama Africa ei näyttänyt murheitaan. Helsingin Sanomat 11.8.2011, s. C 2.. Elokuvan virallinen Suomen ensi-ilta oli 12. elokuuta 2011. == Vastaanotto == Tv-maailman Kaisu Tervonen kirjoitti, että hänen tekee mieli kiitellä dokumenttia, vaikka se on aika ajoin yksioikoista ylistystä.Tervonen, Kaisu: Mama Africa. Tv-maailma 2/2012, s. 13. ==Lähteet== ==Aiheesta muualla== * IMDB Luokka:Elämäkertaelokuvat Luokka:Vuoden 2011 dokumenttielokuvat Luokka:Yhteiskunnalliset elokuvat Luokka:Mika Kaurismäen ohjaamat elokuvat Luokka:Musiikkidokumenttielokuvat Luokka:Suomalaiset dokumenttielokuvat Luokka:Saksalaiset dokumenttielokuvat
Morganaattinen avioliitto

Morganaattinen avioliitto (keskiajan latinasta matrimonium ad morganaticam) on keskiajalla käyttöön otettu avioliiton muoto, jossa kuninkaallisen perheen tai aatelissuvun jäsen avioituu alempaan säätyyn kuuluvan henkilön kanssa. Yleensä kyseessä oli avioliitto, jonka mies solmi alempisäätyisen naisen kanssa. Toisin kuin normaalissa avioliitossa, jossa vaimo sai miehensä arvoon perustuvan arvonimen (esimerkiksi kuninkaan puolisosta tuli kuningatar), morganaattisessa avioliitossa vaimo ei saanut oikeutta miehensä säätyyn. Hän ei siis saanut miehensä aatelisarvoa, eivätkä avioliitosta syntyneet lapset perineet isänsä aatelis- tai kuninkaanarvoa. Liitosta syntyneillä lapsilla ei liioin ollut perimisoikeutta isänsä omaisuuteen.Facta 2001, WSOY 1981, 11. osa, palsta 487 Toisaalta kyseessä oli laillinen avioliitto, ei konkubinaatti, ja avioliitosta syntyneitä lapsia pidettiin aviolapsina. Koska morganaattisessa avioliitossa vaimolla ei ollut minkäänlaista oikeutta miehensä omaisuuteen, eivätkä lapsetkaan perineet, oli vaimon ainut taloudellinen turva miehen hänelle antama huomenlahja, joka tällaisissa liitoissa saattoikin olla huomattavan runsas. Suomen ja keskiajan latinan termit onkin johdettu muinaisyläsaksan sanasta *morgangebahttps://www.etymonline.com/word/morganatic eli huomenlahja. Morganaattista avioliittoa solmittaessa oli erikoista, että mies ojensi vaimolleen liittoa vahvistettaessa vasemman kätensä oikean sijasta. Tästä johtuu morganaattisen avioliiton rinnakkaisnimitys vasemman käden avioliitto (saks. Ehe zur linken Hand). Myös aatelisnainen saattoi solmia morganaattisen avioliiton aatelittoman tai alempaan aateliin kuuluvan miehen kanssa. Tällöin nainen ei menettänyt aatelisarvoaan tai perimisoikeuttaan, kuten yleensä vastaavissa liitoissa oli tapana. Tunnettuja esimerkkejä morganaattisista avioliitoista ovat Venäjän keisarin Aleksanteri II:n liitto Jekaterina Dolgorukovan kanssa 1880 ja Itävalta-Unkarin kruununperijän, arkkiherttua Frans Ferdinandin liitto alempaan aatelistoon kuuluneen Sophie von Chotekin kanssa 1900. == Järjestelmä nykyisin == Morganaattinen avioliitto on järjestelmänä vieläkin mahdollinen, mutta harvoin käytetty. Walesin prinssi Charlesin ja aatelittoman Camilla Parker Bowlesin avioliiton ilmoitettiin nimen omaan olevan ei-morganaattinen. Myöskään Charlesin pojan prinssi Williamin ja aatelittoman Catherine Middletonin avioliitto ei ole morganaattinen. == Lähteet == == Aiheesta muualla == Luokka:Avioliitto Luokka:Monarkia
Montenegro olympialaisissa

Montenegro osallistui olympialaisiin itsenäisenä valtiona ensimmäisen kerran Pekingissä 2008. Sitä ennen montenegrolaisurheilijat edustivat olympialaisissa Jugoslaviaa sekä Serbia ja Montenegroa. Talviolympialaisiin Montenegro osallistui ensimmäisen kerran Vancouverissa 2010. Lontoossa 2012 maa saavutti ensimmäisen olympiamitalinsa, kun naisten käsipallojoukkue saavutti hopeaa. Pistesijalle, eli kahdeksan parhaan joukkoon, on sijoittunut miesten vesipallojoukkue, joka oli neljäs Pekingissä 2008, Lontoossa 2012 ja Rio de Janeirossa 2016. == Mitalit lajeittain == == Mitalit olympialaisittain == == Olympiamitalistit == == Lähteet == *
Thelma Schoonmaker

Thelma Schoonmaker (s. 3. tammikuuta 1940, Alger) on yhdysvaltalainen elokuvaleikkaaja, joka tunnetaan parhaiten yhteistyöstään elokuvaohjaaja Martin Scorsesen kanssa. Schoonmakerin ja Scorsesen pitkä yhteistyö alkoi jo ohjaajan opiskeluaikana ja vuonna 1967 Schoonmaker leikkasi Scorsesen ensimmäisen pitkän ohjaustyön, Kuka kolkuttaa ovelleni. Schoonmaker on voittanut kolme parhaan leikkauksen Oscar-palkintoa kaikkiaan kuudesta ehdokkuudestaan. Oscarit tulivat elokuvien Kuin raivo härkä (1980), Lentäjä (2004) ja The Departed (2006) leikkauksesta. Schoonmaker oli naimissa englantilaisen elokuvaohjaajan Michael Powellin kanssa vuodesta 1984 aina tämän kuolemaan saakka vuonna 1990. Schoonmaker on käyttänyt miehensä kuoleman jälkeen paljon aikaa tämän elokuvien ja kirjoitusten säilyttämiseen. Vuonna 2007 Schoonmaker vihittiin Taideteollisen korkeakoulun kunniatohtoriksi. == Osittainen filmografia == *Kuka kolkuttaa ovelleni (1967) *Kuin raivo härkä (1980) *Koomikkojen kuningas (1982) *Illasta aamuun (1985) *Suuret setelit (1986) *"Bad" (Michael Jacksonin musiikkivideo, 1987) *Kristuksen viimeinen kiusaus (1988) *New York stories (1989) osa "Life Lessons" *Mafiaveljet (1990) *Cape Fear (1991) *Viattomuuden aika (1993) *Casino (1995) *Tie tähtiin (1996) *Kundun (1997) *Bringing Out the Dead (1999) *Gangs of New York (2002) *Lentäjä (2004) *The Departed (2006) *Suljettu saari (2010) *Hugo (2011) *The Wolf of Wall Street (2013) *Bombay Velvet (2015) *Silence (2016) *Lumiukko (2017) *The Irishman (2019) *Killers of the Flower Moon (TBA) == Lähteet == == Aiheesta muualla == * * == Kirjallisuutta == *Sippola, Mikko: ”Marty opetti minulle kaiken minkä tiedän”, Schoonmakerin haastattelu, Filmihullu 2/2007. Luokka:BAFTA-palkinnon saajat Luokka:Oscar-palkinnon saajat Luokka:Yhdysvaltalaiset elokuvaleikkaajat Luokka:Vuonna 1940 syntyneet Luokka:Elävät henkilöt
Lower Manhattan

Lower Manhattan (kutsutaan myös nimellä downtown) on Manhattanin saaren eteläisin osa New Yorkin kaupungissa. Lower Manhattaniksi määritellään yleisesti alue, joka rajautuu pohjoisessa 14th Street -katuun, lännessä Hudsonjokeen, idässä East Riveriin ja etelässä New York Harboriin (joka tunnetaan myös nimellä Upper New York Bay). Hallinnollisesti Lower Manhattan kuuluu osa-alueeseen Manhattan Community District 1. Lower Manhattan tunnetaan erityisesti liiketalouden keskuksena. Alueella sijaitsevat Wall Street ja New Yorkin pörssi. Lower Manhattanilla sijaitsi myös syyskuun 11. päivän iskuissa vuonna 2001 tuhoutunut World Trade Center, jonka paikalla sijaitsee nykyisin World Trade Center. Lower Manhattanilla sijaitsevat myös New Yorkin Chinatown ja Little Italy. ==Historia== Hollantilaiset perustivat Manhattanin ensimmäiset eurooppalaiset siirtokunnat saaren eteläkärkeen vuonna 1609. Ensimmäinen linnoitus rakennettiin nykyisen Battery Park -puiston paikalle suojelemaan Uusia-Alankomaita. 1900-luvun ensimmäisillä vuosikymmenillä Lower Manhattanilla olivat käynnissä suuret rakennustyöt, jolloin rakennettiin muun muassa 40 Wall Street, American International Building, Woolworth Building ja 20 Exchange Place. 1950-luvulla aloitettiin useiden muiden korkeiden rakennusten rakennustyöt. 1970-luvun alussa valmistui World Trade Center -toimistorakennuskompleksi. Toinen mittava toimistorakennusten keskittymä on World Financial Center, joka valmistui 1980-luvun puolivälissä. ==Talous== Lower Manhattan on Yhdysvaltain neljänneksi suurin liiketalousalue Midtown Manhattanin, Chicago Loopin ja Washingtonin jälkeen. Tulevaisuudessa sija nousee kolmanneksi uuden World Trade Centerin valmistuttua. ==Kuvia== ==Lähteet== ==Aiheesta muualla== *LoverManhattan.info *Downtown Alliance *
Jonathan Goldstein

Jonathan Goldstein on ainakin seuraavien henkilöiden nimi: *Jonathan Goldstein, pohjoisamerikkalainen kirjailija ja radiotuottaja *Jonathan Goldstein, yhdysvaltalainen näyttelijä *Jonathan Goldstein, brittiläinen elokuva- ja televisiosäveltäjä *Jonathan Goldstein, yhdysvaltalainen elokuvakäsikirjoittaja *Jonathan A. Goldstein, brittiläinen tutkija ja kirjailija.
Robert Joy

Robert Joy (s. 17. elokuuta 1951) on kanadalainen näyttelijä. Parhaiten tunnettu roolistaan Dr. Sid Hammerback televisiosarjasta CSI: New York. Hän näytteli myös Charlieta elokuvassa Kuolleiden valtakunta (2005). == Aiheesta muualla == * Luokka:Kanadalaiset televisionäyttelijät Luokka:Kanadalaiset elokuvanäyttelijät Luokka:Vuonna 1951 syntyneet Luokka:Elävät henkilöt
Saxobeats

Saxobeats on romanialaislaulaja Alexandra Stanin elo-syyskuussa 2011 julkaistu debyyttialbumi. Albumi julkaistiin elokuun lopulla Ranskassa. Suomessa albumi julkaistiin 14. syyskuuta 2011. Albumin ensimmäisenä singlenä julkaistiin kappale Mr. Saxobeat ja toisena singlenä Get Back (ASAP). Albumi debytoi Suomen albumilistan sijalla 27. == Kappalelista == # Mr. Saxobeat # Ting Ting # Show Me the Way # Lollipop (Param Pam Pam) # Crazy # Bitter Sweet # Get Back (ASAP) # One Million (ft. Carlprit) # Energy (Original Mix) # Mr. Saxobeat (MAAN Studio Remix) # Lollipop (Param Pam Pam) (Club Version) # Get Back (ASAP) (Maan Studio Remix) # Mr. Saxobeat (Extended Version) # Get Back (ASAP) (Extended Version) == Lähteet == Luokka:Vuoden 2011 esikoisalbumit Luokka:Alexandra Stanin albumit
Carlprit

Carlprit (oik. Rudi Schwamborn, s. 20. toukokuuta 1986) on Zimbabwessa syntynyt saksalainen räppäri ja näyttelijä. Hänen isoveljensä Herbert Schwamborn on Söhne Mannheims -yhtyeen jäsen. Vuonna 2009 hän teki merkittävimmät ilmestymisensä Cascadan hitti ”Evacuate the Dancefloor”, joka myi yli kolme miljoonaa kappaletta maailmanlaajuisesti. Vuonna 2011 Carlprit teki kappaleen romanialaisen laulajan Alexandra Stanin kanssa. One Million kappaleesta ei tullut hittiä mutta sen musiikkivideo sai YouTubessa yli kolme miljoonaa katselukertaa. ==Tuotanto== ===Singlet=== *"1234" (2011) *"See You at the Top" (2010, feat. Bkay & Kazz) *"What Up Girl" (2006) ===Ollut mukana=== *"Don't Stop the Dancing" (2012, DJ Manian feat. Carlprit & Elly) *"Ready for tonight" (2012, Dimaro feat. Rosette and Carlprit) *"Party Crash" (2012, Steve Modana feat. Carlprit) *"Love Music" (2012, Shaun Baker feat. Carlprit) *"Don't Stop The Music" (2012, Love Unit feat. Carlprit) *"One Million" (2011, Alexandra Stan feat. Carlprit) *"Boom" (2011, Italobrothers feat. Carlprit) *"Shake that boo boo" (2011, Modana & Carlprit) *"Second beat is mine" (Sasha Dith, Daagard & Morane feat. Carlprit) *"One More Time" (2011, Bodybangers feat. Carlprit and Linda Teodosiu) *"Party On" (2011, Funkybootz feat. Carlprit) *"Heaven Is a Place" (2011, U-jean feat. Carlprit) *"Flip flops and hightops" (2011, Dear Zim feat. Carlprit) *"Independence day" (2011, Cascada feat. Carlprit) *"Unspoken" (2011, Cascada feat. Carlprit) *"Dance with Me" (2011, BRYCE feat. Carlprit) *"We Are Here" (2011, Laurent Wolf feat. Carlprit and Mr Lio) & Laurent Pepper) *"Delirious" (2010, Michael Mind Project feat. Carlprit and Mandy Ventrice) *"Ghetto Superstar" (2010, Basslovers feat. Carlprit) *"LOVEBEAT" (2010, Amari feat. Carlprit) *"How Do You Sleep" (2010, Angle City feat. Carlprit) *"Boys Boys Boys" (2010, TWiiNS feat. Carlprit) *"Ya Odna" (2010, Blue Affair & Sasha Dith feat. Carlprit) *"Girls Girls Girls" (2010) *"Digi Ben" (2010, Mondotek feat. Carlprit) *"Sun Is Shining" (2010, Yann Peifer feat. Carlprit, Metaphysics, Tony-T and Dave Kurtis) *"Evacuate the Dancefloor" (2010, Cascada feat. Carlprit) == Lähteet == Luokka:Saksalaiset hip hop -artistit Luokka:Saksalaiset näyttelijät Luokka:Vuonna 1986 syntyneet Luokka:Elävät henkilöt
Tummansininen sävel

Tummansininen sävel on suomalaislaulaja Topi Sorsakosken postuumi studioalbumi, joka julkaistiin 26. lokakuuta 2011. Albumin ensimmäinen singlelohkaisu, Tummansininen sävel, on alun perin Olavi Virran jo vuonna 1962 levyttämä käännösbiisi kappaleesta Blue Melodie. Single jaettiin radioille soitettavaksi 22. elokuuta lähtien, ja digitaalisena singlenä kappale julkaistiin 16. syyskuuta. Niin singlevalinta kuin julkaisuaikataulukin oli Sorsakosken manageri Juhani Mansikkamäen mukaan sovittu Topi Sorsakosken kanssa ennen tämän menehtymistä. Levystä on julkaistu myös rajoitettu 2000 kpl:n numeroitu vinyylipainos. Albumi debytoi Suomen virallisen listan sijalla 1, jolla se pysyi kolme ensimmäistä listaviikkoaan. Yhteensä albumi oli listalla 18 viikkoa. == Kappaleet == == Arvostelut == * Rumba: * Rytmi: Rytmi: Levyarvio * Soundi: Soundi: Levyarvio == Lähteet == * Levykauppa Äx - Topi Sorsakoski: Tummansininen sävel * Iltalehti.fi - Sorsakoskelta uusi albumi lokakuussa (11.08.2011) * Sorsakosken viimeinen levy julkaistaan aikataulun mukaan - MTV3.fi - Viihde - Uutiset (14.08.2011) * Topi Sorsakosken viimeisiä tulkintoja julki - MTV3.fi - Viihde - Uutiset (22.08.2011) === Viitteet === Luokka:Vuoden 2011 albumit Luokka:Topi Sorsakosken albumit
Topi Mattila

Topi Mattila (s. 29. maaliskuuta 1946 Helsinki) on suomalainen mäkihyppääjä, jonka uran huippuhetkiä olivat Holmenkollenin kilpailun voitto vuonna 1969 sekä olympialaisten viides sija vuotta aiemmin. Mattila sijoittui 19-vuotiaana Oslon MM-kilpailuissa 1966 pienessä mäessä 25:nneksi ja suurmäessä 31:nneksi. Grenoblen olympialaisissa 1968 hän oli pienessä mäessä viides ja suurmäessä kaatumisen jälkeen 49:s. Vysoké Tatryn MM-kilpailuissa 1970 hänen sijoituksensa olivat pienessä mäessä 38:s ja suurmäessä 29:s. Holmenkollenin kilpailun hän voitti vuonna 1969 hypättyään mäkiennätyksen 92 metriä. Uransa pisimmän hypyn, 125 metriä, hän hyppäsi Vikersundissa vuonna 1967. Kouvolan Hiihtoseuraa edustanut Mattila voitti Suomen-mestaruuden pienessä mäessä vuosina 1968, 1969 ja 1970 sekä suurmäessä vuosina 1968 ja 1969. Puijon kilpailun hän voitti vuosina 1965 ja 1969 sekä Ounasvaaran kilpailun vuonna 1969. Falunissa hän sijoittui toiseksi vuonna 1968 ja Salpausselällä kolmanneksi vuonna 1967. == Lähteet == Luokka:Suomalaiset mäkihyppääjät Luokka:Vuonna 1946 syntyneet Luokka:Elävät henkilöt
David Childs

thumb|oikea|230px|383 Madison Avenue David Childs (s. 1941, Princeton, New Jersey) on yhdysvaltalainen arkkitehti, joka työskentelee arkkitehtitoimisto Skidmore, Owings and Merrillissä. Childsin tunnetuimpia töitä ovat muun muassa One World Trade Centerin uusi suunnitelma ja uusi 7 World Trade Center. ==Koulutus== *Deerfield Academy (1959) *Yale College (1963) *Yale School of Architecture (1967) *New York Institute of Technology (kunniatohtori) (2006) ==Childsin suunnittelemia rakennuksia== ===Washington DC (1971-1984)=== *National Geographicin päämaja *1300 New York Avenue *U.S. News & World Reportin päämaja *Four Seasons, Regent and Park Hyatt hotels *Dullesin kansainvälisen lentoaseman pääterminaalin laajennustyö ===New York City (1984-nykyhetki)=== *One Worldwide Plaza *450 Lexington Avenue *Bertelsmann Building *New York Mercantile Exchange *John F. Kennedyn kansainvälinen lentoasema (saapuvien terminaali) *383 Madison Avenue *7 World Trade Center (uusi) *Time Warner Center *One World Trade Center ===Ottawa=== *Yhdysvaltain Ottawan suurlähetystö ==Aiheesta muualla== *David Childs esittelee One World Trade Centeriä (video) Luokka:Yhdysvaltalaiset arkkitehdit Luokka:Vuonna 1941 syntyneet Luokka:Elävät henkilöt
Markku Maatela

Markku Maatela (s. 10. huhtikuuta 1941 Rovaniemi) on suomalainen mäkihyppääjä ja taiteilija.Arponen, ym., s. 236 Maatela voitti Vikersundin lentomäkiviikon vuonna 1960. Seuraavana vuonna hän sijoittui Oberstdorfin lentomäessä seitsemänneksi hypättyään kaikkien aikojen toiseksi pisimmän suomalaishypyn 136 metriä. Lahden MM-kilpailuissa 1958 hän oli varamiehenä ja neljä vuotta myöhemmin hän jäi niukasti Zakopanen MM-kisajoukkueen ulkopuolelle. Ounasvaaran kisoissa Maatela sijoittui parhaimmillaan kolmanneksi. Markku Maatelan veli Martti Maatela oli yhdistetyn maajoukkuemies. == Lähteet == * === Viitteet === Luokka:Suomalaiset mäkihyppääjät Luokka:Vuonna 1941 syntyneet Luokka:Elävät henkilöt
Martti Maatela

Martti Kalevi Maatela (21. syyskuuta 1935 Rovaniemi – 26. marraskuuta 2013 Kemi) oli suomalainen yhdistetyn hiihtäjä.Arponen, ym., s. 311 Maatela sijoittui Lahden MM-kilpailuissa 1958 yhdistetyssä neljänneksi oltuaan mäkiosuuden paras ja hävittyään pronssimitalisti Gunder Gundersenille lopulta vain 0,4 pistettä. Squaw Valleyn olympialaisissa 1960 hän sijoittui 23:nneksi. Ounasvaaran kisoissa hän voitti vuosina 1958, 1959 ja 1961 sekä Puijolla vuonna 1959. Vuoden 1959 saavutuksiin kuuluivat myös SM-hopea, Salpausselän Kisojen kolmas sija sekä Holmenkollenin neljäs sija. Seuratasolla hän edusti Ounasvaaran Hiihtoseuraa. Martti Maatelan veli Markku Maatela kilpaili mäkihyppääjänä. == Lähteet == * === Viitteet === Luokka:Suomalaiset yhdistetyn hiihtäjät Luokka:Vuonna 1935 syntyneet Luokka:Vuonna 2013 kuolleet
Greenwich Street

Greenwich Street on etelä-pohjois-suunnassa kulkeva katu New Yorkin kaupungissa, Manhattanilla. Katu ulottuu pohjoisimmillaan 9th Avenuen ja Gansevoort Streetin risteykseen Meatpacking Districtillä ja etelässä se loppuu Battery Parkiin. World Trade Centerin alueen kohdalla Greenwich Street risteytyy Vesey- ja Liberty Streetin kanssa. Kaupunginosat, joiden läpi Greenwich Street kulkee, ovat: West Village, Hudson Square, Tribeca ja Financial District. ==Greenwich Streetilla sijaitsevia rakennuksia== thumb|250px|388 Greenwich Street *388 Greenwich Street *Seven World Trade Center *Two World Trade Center (rakenteilla) *Three World Trade Center (rakenteilla) *Four World Trade Center (rakenteilla) Luokka:Manhattanin kadut
Ossi Laaksonen

Ossi Kalevi Laaksonen (27. kesäkuuta 1936 Lahti – 5. kesäkuuta 2016 Lahti)Kuolinilmoitus, Ossi Kalevi Laaksonen, Etelä-Suomen Sanomat, 2016, No 165, sivu 20, julkaistu 19.6.2016 oli suomalainen mäkihyppääjä.Urheilumme kasvot Osa 1, Laaksonen, Ossi Kalevi, sivu 763, vastaavat toimittajat Risto Rantala, Markku Siukonen, Seppo Tukiainen, Oy Scandia Kirjat Ab, Keuruu 1979 Hän voitti 17-vuotiaana vuonna 1954 Planican lentomäkiviikon ja sijoittui Salpausselällä kolmanneksi. Seuraavana vuonna hän sijoittui Sveitsin mäkiviikolla viidenneksi voitettuaan kaksi osakilpailuaArponen, ym., s. 234 mutta kaaduttuaan kahdessa muussa. Cortina d'Ampezzon esiolympialaisissa hän kaatui pahasti mäkiennätyksen ylittäneen 82-metrisen hyppynsä. Salpausselällä hän oli tuona vuonna jälleen kolmas. Kesällä 1955 hän sai liikenneonnettomuudessa pahan nilkkavamman. Vuonna 1958 hän saavutti SM- pronssia ja sijoittui Ounasvaaralla toiseksi mutta jäi Lahden MM-kisajoukkueen varamieheksi. Seuratasolla Laaksonen edusti Lahden Hiihtoseuraa. Vuosina 1962–1963 Laaksonen toimi Lahden Hiihtoseuran mäkivalmentajana. Vuonna 1957 hän sai suurmestarimerkin. Laaksonen oli ensimmäisen luokan mäkituomari. Hän pelasi myös pesäpalloa Lahden Mailaveikoissa ja voitti vuonna 1953 nuorten Suomen mestaruuden. Ammatiltaan hän oli mallipuuseppä. Hänen kotikuntansa oli Lahti. == Lähteet == * === Viitteet === Luokka:Suomalaiset mäkihyppääjät Luokka:Vuonna 1936 syntyneet Luokka:Vuonna 2016 kuolleet
Tython

Tython on fiktiivinen planeetta Tähtien sodan Expanded Universessä. Kerrotaan että voima havaittiin ensimmäisen kerran Tythonilla, jossa ensimmäiset jeditkin syntyivät. Tämän maailman kirkkaimmat ja parhaat filosofit, papit, tutkijat ja soturit kokoontuivat 36453 eYt keskustelemaan löydöistään mukana arvoituksellinen, mystinen Ashla (voiman valoisa puoli). Toisinajattelijat, jotka käyttivät Bogania (voiman pimeä puoli) lopulta synnyttivät noin 25793 eYt, kipinät Voima sotiin Tythonilla. Tuhkasta näiden sotien nousi varhain Jedi. Aluksi jedi uskoi, että voimaa pystyisi käyttämään vain tythonilla, vaikka tämä myöhemmin toisin todistetaan Kun ennakoiva ryhmä lähti Tythonista muihin maailmoihin, tullakseen jediritareiksi. Jedi päätti perustaa tythoniin filosofia koulun, jossa määritellään valoisa puoli ja pimeä puoli voimasta (vastaava, kun antiikin Ashla ja Bogan), elävä voima ja yhdentymisvoimana. Tythonin sijainti oli kadotettu jossain vaiheessa, mutta myöhemmin se löydettiin uudelleen Suuren Galaksisen sodan alkupuolella Jedi Satele Shanin johdosta. Coruscanttin hyökkäyksen jälkeen vuonna 3653 eYt, jedien ensisijainen asuinpaikka oli Tythonin jeditemppeli. Siellä heidän tehtäväksi tuli uudelleenrakentaa Jedien-Sääty huolimatta kohtaamistaan ongelmista paikallisten twi'lek pyhiinvaeltaja siirtomaan kannsa ja salaperäisen vaikutuksen, joka oli peräisin itse maailmasta. Ryhmä Marauders, tunnetaan tunnetaan myös FleshRaiders, alkoivat hyökätä tythonin asukkaiden kimppuun. Tythonin asukkaat pyysivät apua Jedeiltä voidakseen kostaa Raidersseille, mutta jedineuvosto kieltäytyi sekaantumasta paikallisten asioihin. Luokka:Tähtien sodan planeetat
Pentti Heino

Pentti Kalervo Heino (10. joulukuuta 1926 Hollola – 24. elokuuta 2018) oli suomalainen mäkihyppääjä ja soutaja.Arponen, ym., s. 222 Useita mäkihypyn ja yhdistetyn Suomen-mestaruuksia nuorten sarjassa voittanut Heino saavutti vuonna 1949 mäkihypyssä SM-pronssia ja sijoittui Salpausselällä toiseksi. Rumfordin MM-kilpailuissa 1950 hän sijoittui mäkihypyssä 19:nneksi. Seuratasolla Heino edusti Lahden Hiihtoseuraa. Soudussa Heino saavutti Pauli Salosen kanssa SM-hopeaa pariairokaksikossa vuonna 1953. == Lähteet == * === Viitteet === Luokka:Suomalaiset mäkihyppääjät Luokka:Suomalaiset soutajat Luokka:Vuonna 1926 syntyneet Luokka:Vuonna 2018 kuolleet
ORP Sokół (2002)

ORP Sokół on Puolan laivaston Kobben-luokan sukellusvene. Alus on entinen Norjan laivaston KNM Stord, jonka Norjan hallitus luovutti 2002 Puolalle. Se on modernisoitu Gdanskissa. == Valmistus == Norja tilasi aluksen Nordseewerkeltä Emdenistä, missä köli laskettiin 1964. Se laskettiin vesille 2. syyskuuta 1966 nimellä KNM Stord ja valmistui 9. helmikuuta 1967.Gardiner, Robert s. 292 == Palvelus == Alus on Puolan merivoimien palveluksessa 2013, mutta sen modernisointi on viivästynyt rahoitusvaikeuksien vuoksi. == Lähteet == * === Viitteet === Luokka:Puolan merivoimien Kobben-luokan sukellusveneet
Fenham

Fenham on Newcastle upon Tynen kaupunginosa ja äänestysalue. Fenhamissa oli vuoden 2001 väestönlaskennan mukaan 10 865 asukasta. Osa Fenhamista kuitenkin kuuluu Wingroven äänestysalueeseen. Fenham oli pitkään maaseutua Newcastlen ulkopuolella, ja sinne alkoi vasta 1900-luvun alkupuolella kehittyä kaupunkimaista asutusta. Vuonna 1904 se liitettiin Newcastleen, ja seuraavana vuonna sinne valmistui ensimmäinen julkinen rakennus, St Monican kirkko. Kun Fenhamiin saatiin raitiovaunulinja 1907, alueelle alettiin rakentaa asuntoja suuremmassa mittakaavassa. Kun liikenneyhteydet Fenhamiin alkoi parantua, niin sinne rakennettiin lisää taloja, ja monet alueen suuremmista rakennuksista ovat ylemmän keskiluokan taloja 1900-luvun alusta. Maailmansotien aikana Fenhamiin rakennettiin asuntoja sotasankareille. == Lähteet == == Aiheesta muualla == Luokka:Newcastle upon Tynen kaupunginosat
Charles Holden

Charles Henry Holden (12. toukokuuta 1875 Bolton, Yhdistynyt kuningaskunta – 1. toukokuuta 1960 Harmer Green, Yhdistynyt kuningaskunta) oli brittiläinen arkkitehti, joka tunnetaan etenkin useiden Lontoon metroasemien, Bristolin pääkirjaston, Underground Electric Railways Company of Londonin pääkonttorin ja Lontoon yliopiston Senate Housen suunnittelijana. Tiedosto:Senate House, University of London.jpg|Lontoon yliopiston Senate House Tiedosto:Bristolcentrallibrary.jpg|Bristolin pääkirjasto Tiedosto:55 Broadway - geograph.org.uk - 1142385.jpg|Underground Electric Railways Company of Londonin pääkonttori == Aiheesta muualla == * Holden, Charles Henry 1875 - 1960 Luokka:Brittiläiset arkkitehdit Luokka:Vuonna 1875 syntyneet Luokka:Vuonna 1960 kuolleet
ORP Bielik

ORP Bielik on Puolan laivaston Kobben-luokan sukellusvene. Alus on entinen Norjan laivaston KNM Svenner, jonka Norjan hallitus luovutti 2002 Puolalle. Se on modernisoitu Gdańskissa. == Valmistus == Alus tilattiin heinäkuussa 1959 hyväksytyssä viiden vuoden hankintaohjelmassa Nordseewerkeltä Emdenistä, missä köli laskettiin 1965. Se laskettiin vesille 27. tammikuuta 1967 ja valmistui 1. heinäkuuta 1967. Luokan muista aluksista poiketen alus varustettiin upseerien kouluttamiseksi kahdella periskoopilla ja runkoa kasvatettiin metrillä.Gardiner, Robert s. 292 == Palvelus == Alus oli Puolan merivoimien palveluksessa 2013, mutta sen modernisointi viivästyi rahoitusvaikeuksien vuoksi. == Lähteet == * === Viitteet === Luokka:Puolan merivoimien Kobben- luokan sukellusveneet
Vallisaari (täsmennyssivu)

Vallisaari tarkoittaa muun muassa seuraavia: *Vallisaari, saari Helsingin edustalla *Vallisaari, kylä Virossa lähellä Narvaa. Siellä tehtiin Vallisaaren välirauha vuonna 1658 ==Sukunimi== *Aleksi Vallisaari (1919–2005), Suomen Lähetysseuran apulaisjohtaja *Hilkka Vallisaari, Helsingin kaupunginmuseon museolehtori *Leena Vallisaari (s. 1947), suomentaja
Hanhennokkavalas

Hanhennokkavalas eli aiemmalta nimeltään cuvierinvalas (Ziphius cavirostris) on laajimmalle levinnyt nokkavalaiden heimon laji ja sukunsa ainoa laji. Lajin tieteellinen nimi tulee latinan sanoista cavus (ontto) ja rostrum (kuono, nokka), jotka viittaavat valaan päässä hengitysaukon edessä olevaan kuoppaan.Ziphius cavirostris, Cuvier's Beaked Whale Marine Bio Hanhennokkavalas kasvaa noin 6,5–7 metriä pitkäksi ja painaa keskimäärin kolme tonnia. Naaraat ovat suurempia kuin koiraat. Niillä on pieni pää ja selvästi erottuva niska. Väritys vaihtelee yksilön ja asuinalueen mukaan, Atlantilla siniharmaa sävy vallitsee, kun taas Indopasifisella merialueella ovat vallalla ruskean sävyt. Varsinkin vanhoilla koirailla pää on vaaleampi kuin vartalo. Valaan suupielet kaartuvat ylöspäin, se näyttää virnistelevän. Hanhennokkavalaita tavataan muilla maailman merialueilla paitsi lähellä napaseutuja tai kovin matalilla alueilla. Ne välttävät alle kymmenen asteen lämpötiloja ja alle tuhannen metrin syvyyksiä. Niiden on havaittu sukeltavan liki 3 000 metrin syvyyteen pidättäen hengitystä 138 minuuttia. Hanhennokkavalas syö mustekaloja ja syvänmeren kalalajeja. Metsästys ei ole ollut uhkana hanhennokkavalaille, mutta on epäilty että ajoittain havaittavat onnettomuudet, joissa suuri joukko hanhennokkavalaita ajautuu maihin ja kuolee, ovat liittyneet ihmisen valtameressä tuottamaan melusaasteeseen ja kaikuluotaimien käyttöön. == Lähteet == Luokka:Nokkavalaat
Vallisaari (Viro)

Vallisaari () on kylä Virossa Narvan ja Vaskinarvan (Vasknarva) välillä. Venäjä ja Ruotsi solmivat kylässä 20. joulukuuta 1658 kolme vuotta kestäneen Vallisaaren välirauhan. Sopimuksen mukaan Venäjälle jäivät sen Liivinmaalta valloittamat alueet.Otavan Iso tietosanakirja osa 9, hakusana "Vallisaari" ==Lähteet== Luokka:Viron historia
Leazes Park

Leazes Park on puisto Newcastle upon Tynen kaupungissa, Englannissa. Se oli kaupungin ensimmäinen yleinen puisto ja sijaitsee aivan St James' Park -jalkapallostadionin takana Richardson Roadin ja Barrack Roadin välissä. Puistossa on tenniskenttiä, koripallokenttä ja mahdollisuus vuokrata soutuveneitä, joilla voi soutaa puistossa olevalla järvellä. Newcastlen asukkaat toivoivat julkista puistoa kaupunkiin 1800-luvun puolivälissä. Vuonna 1857 peräti 3 000 työmiestä esitti vetoomuksen kaupungille sellaisen paikan perustamiselle, jossa asukkaat voisivat virkistäytyä. Seuraavana vuonna asetettiin komitea tutkimaan puistolle sopivaa paikkaa, mutta vasta 23. joulukuuta 1873 valtuutettu Charles Hamond avasi Leazes Parkin. Sen oli suunnitellut kaupungin mittamies John Fulton, ja sen pohjakaava oli pitkälti samanlainen kuin muiden samaan aikaan Englannissa rakennettujen puistojen. Puiston keskellä on järvi, joka luotiin Lort Burn -nimiseen pieneen puroon. Puistoon rakennettiin myös soittolava ja terassi. Leazes Parkiin on myöhemmin rakennettu lisää rakennelmia, ja sitä on myös peruskorjattu. Se on ympäröity metalliaidalla, ja vuonna 1897 sinne rakennettiin juhlaportti juhlistamaan kuningatar Viktorian 60-vuotisjuhlaa hallitsijana. Charles Hamondin rintakuva asetettiin vuonna 1905 keskelle terassia. Puisto on ollut tämän jälkeen ahkerassa käytössä, ja 1980-luvulla havaittiin sen olevan kunnostuksen tarpeessa. Puiston kunnostustyöt mahdollistuivat, kun Heritage Lottery Fund lahjoitti niitä varten 3,7 miljoonaa puntaa vuonna 2001. == Lähteet == Luokka:Newcastle upon Tyne Luokka:Yhdistyneen kuningaskunnan puistot
André Planché

André Planché (myöhemmin Andrew Planche, n. 1727–1809) oli keraamikko, joka eli ja työskenteli Englannissa Derbyn kaupungissa. Planché oli ranskalaisten hugenottipakolaisten poika, joka syntyi ilmeisesti Englannissa ja kastettiin Lontoon Sohossa. Noin 12–13-vuotiaana poika pääsi oppisopimuksella kultasepän harjoittelijaksi Lontoossa. Keramiikan työstämistä hän on saattanut oppia isältään, joka oli ollut aikanaan Meissenissä töissä. Jo 17-vuotiaana Andrew (hän oli vaihtanut nimensä jo Lontoossa) valmisti pieniä posliiniesineitä Derbyssä. Vuonna 1749 hän työskenteli William Littlerille. Viimeistään vuonna 1751 hänen tiedetään asettuneen Derbyyn, sillä kirkonkirjoista löytyy merkintä kahden pojan ristiäisistä Pyhän Alkmundin kirkossa.Derbyshire Porcelain Derby Porcelain Society Myöhemmin poikia syntyi vielä kaksi lisää. On myös säilynyt sopimus hänen osakkuudestaan William Duesburyn yrityksessä Nottingham Roadilla.1\. Derby Porcelain: André Planche and William Duesbury revolutionary Players Siitä kehittyi myöhemmin Royal Crown Derbyn posliinitehdas.History Royal Crown Derby Planchén aikakaudella, joka jatkui vuoteen 1756, ja muutamia vuosia sen jälkeeskin, Derbyn posliinintuotanto keskittyi koriste-esineisiin ja astioita tuotettiin vain vähän. Tuotteet eivät kestäneet kiehuvaa vettä.Margaret Sargeant: Royal Crown Derby Osprey Publishing, 2008. ISBN 9780747804437 Google Books Jo vuonna 1756 Planché muutti Derbystä Lontooseen jatkaakseen kultasepän työtään. Vuonna 1764 hän siirtyi teatterialalle. Vuodesta 1768 alkaen hän työskenteli Bathissa paikallisessa teatterissa yli kolmenkymmenen vuoden ajan. Planchén tuottamia posliiniesineitä on Derbyn kaupunginmuseossa sekä Victoria and Albert Museumissa Lontoossa. == Lähteet == Luokka:Brittiläiset liikemiehet Luokka:Keramiikkataiteilijat Luokka:1720-luvulla syntyneet Luokka:Vuonna 1809 kuolleet
Rasvakeitin

Rasvakeitin (tunnettu myös nimellä friteerauskeitin) on kodinkone, jolla kypsennetään ruokaa rasvaan upotettuna. Rasvakeittimellä valmistetaan muun muassa ranskalaisia perunoita. == Palovaarat == Keittimen vajaatoiminta tai käyttäjän kokemattomuus voi aiheuttaa tulipalon vakavin seurauksin. Myös veden käyttö liekkien sammuttamisessa pahentaa tilannetta radikaalisti. Ravintoloissa, joissa rasvakeittimiä käytetään paljon, pitäisi ilmanvaihtokanavat puhdistaa vähän väliä paloturvallisuuden takaamiseksi. Rasvankeittimille on olemassa erityiset palosammuttimet. Jotkut keittimet sisältävät automaattisen sammutusjärjestelmän, joka aktivoituu kun se käy liian kuumaksi, kuten ollessaan tyhjillään. Useimmissa keittimissä on myös reset -nappi, joka antaa koneen jäähtyä tiettyyn asteeseen. Jos koneessa ei ole reset-nappia, tulisi käyttäjän selvittää laitteen kunto automaattisen sammutuksen jälkeen. == Lähteet == Luokka:Keittiökoneet
Tony Sparano

Anthony "Tony" Sparano III (7. lokakuuta 1961 West Haven, Connecticut – 22. heinäkuuta 2018Vikings O-line coach Tony Sparano dies at 56) oli yhdysvaltalainen amerikkalaisen jalkapallon valmentaja. Hän toimi vuosina 2008–2011 Miami Dolphinsin päävalmentajana. Tätä ennen hän toimi Dallas Cowboysin hyökkäyksen linjan valmentajana Bill Parcellsin alaisuudessa. Vuonna 2008 Parcells palkattiin Dolphinsin presidentiksi ja hän puolestaan palkkasi Sparanon joukkueen uudeksi päävalmentajaksi. Sparano on toiminut yliopistotasolla New Havenin yliopiston päävalmentajana. Oakland Raiders: Tony Sparano. Viitattu 1.10.2014. Kesken kauden 2014 Sparano nimettiin Oakland Raidersin tilapäiseksi päävalmentajaksi Dennis Allenin saatua potkut. NFL.com: Tony Sparano named Raiders' interim head coach. Viitattu 1.10.2014. == Lähteet == Luokka:Yhdysvaltalaiset amerikkalaisen jalkapallon valmentajat Luokka:Vuonna 1961 syntyneet Luokka:Vuonna 2018 kuolleet
Rex Ryan

Rex Ryan (s. 13. joulukuuta 1962 Ardmore, Oklahoma) on yhdysvaltalainen amerikkalaisen jalkapallon valmentaja. Hänen isänsä Buddy Ryan toimi Philadelphia Eaglesin ja Arizona Cardinalsin päävalmentajana sekä Chicago Bearsin puolustuksen koordinaattorina joukkueen voittaessa Super Bowlin vuonna 1985. Hänen veljensä Rob Ryan on puolestaan toiminut puolustuksen koordinaattorina useissa NFL:n joukkueissa. Rex Ryan on tunnettu värikkäistä lausunnoistaan, räväkästä kielenkäytöstä sekä kivenkovasta itseluottamuksesta.http://www.nytimes.com/2010/09/12/magazine/12ryan-t.html Hän on myös erittäin suosittu pelaajien keskuudessa.http://sports.espn.go.com/nfl/draft2011/news/story?id=6297208 Rex Ryan työskenteli apuvalmentajana NFL:ssä 22 vuoden ajan, kunnes New York Jets palkkasi hänet päävalmentajakseen vuonna 2009. Ryanin kausi Jetsin päävalmentajana alkoi menestyksekkäästi, sillä joukkue pääsi konferenssifinaaleihin kausilla 2009 ja 2010. Tämän jälkeen pudotuspelit jäivät haaveeksi, johon pääsyy olivat pelinrakentajien heikot esitykset. Kaudella 2014 Jets voitti vain 4 ottelua ja Ryan sai potkut. http://espn.go.com/new-york/nfl/story/_/id/12091383/new-york-jets-clean-house- fire-gm-john-idzik-coach-rex-ryan Hän löysi kuitenkin uuden työnantajan nopeasti, kun Buffalo Bills palkkasi hänet päävalmentajakseen viisivuotisella sopimuksella tammikuussa 2015.http://espn.go.com/nfl/story/_/id/12154002/buffalo-bills-hire-rex-ryan- next-head-coach Ryanin kausi Buffalon päävalmentajan ei ollut menestyksekäs. Joukkue jäi Ryanin kahdella ensimmäisellä kaudella pudotuspelien ulkopuolelle, jonka jälkeen hän sai potkut.http://www.espn.com/nfl/story/_/id/18357761/buffalo-bills-fire-head- coach-rex-ryan == Lähteet == Luokka:Yhdysvaltalaiset amerikkalaisen jalkapallon valmentajat Luokka:Vuonna 1962 syntyneet Luokka:Elävät henkilöt
Kalarippayattu

Kalarippayattu on Keralan osavaltiosta, Intiasta lähtöisin oleva taistelulaji. Sitä pidetään yhtenä maailman vanhimmista taistelulajeista. Sen arvioidaan syntyneen jo n. 900-luvulla eaa. Legendan mukaan kalarippayattun perustajana pidetään Vishnun kuudetta avatarta Parasuramaa, joka loi lajin suojellakseen temppeliään pahalta.Kalarippayattu, The divine martial art of Kerala. Viitattu 12.8.2011 Laji liittyy läheisesti taistelutanssiin ja se pitää sisällään useita moderneja ja perinteisiä aseita sekä otteita, lyöntejä ja hyppy- sekä lentopotkuja. Lajin harjoitteluun kuuluvat oleellisena osana myös parantaminen ja hermopisteiden, hieronnan sekä meditoinnin hyödyntäminen.Crudelli,C. Maailman taistelutaidot ja kamppailulajit. 2010: 24. ==Tyylisuunnat== Kalarippayattussa on nykyisin kolme pääsuuntaa: "pohjoinen tyyli", "eteläinen tyyli" ja "keskinen tyyli". Pohjoisessa tyylissä painotetaan aseharjoittelua. Harjoitteluun kuuluu myös hieronta sekä muinaiset intialaiset lääkintäopit. Eteläinen tyyli painottaa voimakkaasti aseettomia tekniikoita, muotoja ja aseistariisuntaa. Harjoitteita tehdään pareittain, paljain käsin ottelemisena, otteina ja hermopistetekniikkoina. Eteläiseen tyyliin kuuluu myös harjoittelu aseilla, kuten lyhyellä sauvalla, kaksiteräisellä miekalla, tikarilla, pitkällä miekalla, veitsellä ja kepillä. Tämän lisäksi tyyliin kuuluu myös hieronta, filosofiset opit ja muinainen lääketiede. Keskinen tyyli lainaa pohjoisesta ja eteläisestä tyylistä ja lisää niihin omia harjoituksia ja taistelutekniikoita. Näihin kuuluvat esimerkiksi useat erilaiset mattotaistelutekniikat. == Lähteet == ==Aiheesta muualla== Luokka:Taistelulajit Luokka:Kerala Luokka:Intialainen kulttuuri pt:Vajra mushti
Gholamreza Takhti

Gholamreza Takhti (, 27. toukokuuta 1930 Teheran – 7. tammikuuta 1968 Teheran) oli iranilainen vapaapainija, olympiavoittaja, maailmanmestari ja Aasian kisojen voittaja. 79–97 kilogramman painoluokissa paininut Takhti voitti painijanurallaan vapaapainissa olympiakultaa Melbournessa 1956, olympiahopeaa Helsingissä 1952 ja Roomassa 1960, kaksi maailmanmestaruutta ja yhteensä neljä MM-mitalia sekä Aasian kisojen kultamitalin. Takhti oli kotimaassaan Iranissa hyväsydämisenä tunnettu ja äärimmäisen suosittu henkilö. Hän muun muassa auttoi maassa vuonna 1962 tapahtuneen suuren maanjäristyksen uhreja keräämällä itse rahaa ja jakamalla heille huopia ja ruokaa. Ottelussaan neuvostoliittolaista Aleksandr Medvediä vastaan Takhti varoi tämän toista jalkaa, jonka tiesi olleen loukkaantumisen jäljiltä heikossa kunnossa.http://www.britishmuseum.org/the_museum/news_and_press/press_releases/2009/takhti.aspx Takhti kuoli vuonna 1968 37-vuotiaana. Virallisesti hän teki itsemurhan, mutta kuolintavaksi on myös epäilty poliittisesta aktiivisuudesta johtunutta murhaa.http://www.sports-reference.com/olympics/athletes/ta/gholam-reza- takhti-1.html Hänen hautajaisiinsa osallistui satoja tuhansia ihmisiä. Vuonna 2007 Takhti nimettiin kansainväliseen painin hall of fameen.http://www.wrestlinghalloffame.org/statenews.php?state=&action;=fullnews&id;=2371 == Lähteet == * Profiili foldeak.com:in painitietokannassa * Profiili FILA:n sivustolla * Gholam Reza Takhti Biography and Olympic Results Sports Reference LLC. === Viitteet === == Aiheesta muualla == Luokka:Iranilaiset vapaapainijat Luokka:Iranilaiset olympiavoittajat Luokka:Vuonna 1930 syntyneet Luokka:Vuonna 1968 kuolleet
Vaikenemisen laki

Vaikenemisen laki (Code of Silence) on vuonna 1985 ensi-iltansa saanut yhdysvaltalainen toimintaelokuva. Sen on ohjannut Andrew Davis ja käsikirjoittanut Michael Butler yhdessä Dennis Shryackin ja Mike Grayn kanssa. Pääosassa esiintyy Chuck Norris. ==Juoni== Eddie Cusack on chicagolainen poliisi, joka yrittää pidättää Comacho jengin. Heidän johtajansa kostaa Cusackin johtaman väijytyksen menetykset tappamalla Luna-perheen ja sieppaamalla perheen tyttären Dianan. Cusack joutuu lopulta yksi kohtaamaan Tony Lunan ja Luis Comachon, koska kukaan poliisiyksiköstä ei ole halukas auttamaan häntä rikottuaan vaikenemisen lain. Todistettuaan oikeudessa toista poliisia vastaan, joka murhasi aseettoman teini-ikäisen. ==Rooleissa== ==Arvioita== Video-oppaassa vuodelta 1994 Kari Salminen sanoo Vaikenemisen lakia alakuloisen realisminsa ansiosta erilaiseksi Chuck Norris -elokuvaksi ja antaa sille kolme tähteä viidestä, mikä vastaa sanallista arviota ”hyvä”. VideoHound’s Golden Movie Retriever antaa elokuvalle kaksi tähteä neljästä.Code of Silence, VideoHound’s Golden Movie Retriever. Gale, 2008. Haettu 14.11.2016 palvelusta HighBeam Research (vaatii tilauksen). ==Lähteet== ==Aiheesta muualla== *Leffatykin arvostelu Luokka:Vuoden 1985 yhdysvaltalaiset elokuvat Luokka:Yhdysvaltalaiset toimintaelokuvat Luokka:Andrew Davisin ohjaamat elokuvat
Trakain rautatieasema

Trakain rautatieasema () on pieni rautatieasema matkailullisesti suositussa Trakaissa rautateitse 28 kilometriä Liettuan pääkaupunki Vilnan lounaispuolella. Liettuan rautatiet liikennöi sinne kymmenkunta kertaa päivässä Vilnan keskusasemalta paikallisliikenteen junilla. Paikallisjunamatka Vilnan asemalta kestää noin 45 minuuttia. Matkaa Trakain asemalta Trakain linnaan on noin 3 kilometriä. == Lähteet == == Aiheesta muualla == * Liettuan rautateiden reittihaku (litrail.lt) * Liettuan rataverkon kartta (railwayz.info) * Trakai in your pocket - Getting there * Trakain linnasta Luokka:Liettuan rautatieliikennepaikat Luokka:Trakai
Salomoninpöllö

Salomoninpöllö (Ninox jacquinoti) on pöllöihin kuuluva lintu. Sitä tavataan ainoastaan Papua-Uudella-Guinealla ja Salomonsaarilla Sen elinpiiriä ovat subtrooppiset ja trooppiset alavat ja vuoristoseudut. Se on yleinen omalla elinalueellaan. Sen alapuoli on ruosteenruskea, joskus valkotäpläinen tai -raitainen. Sillä on harmaanruskea naamakiehkura, keltaiset silmät, harmaa nokka ja valkoiset kulmakarvat. Vatsapuoli on kermanvaalea, eikä siinä ole merkkejä, joten se näyttää nuorelta pöllöltä. Se on yölintu ja viettää päivät yleensä yksin tai pareittain puun rungon oksanhaarassa. ==Lähteet== ==Aiheesta muualla== * Luokka:Haukkapöllöt
Sumbanhaukkapöllö

Sumbanhaukkapöllö (Ninox rudolfi) on pöllöihin kuuluva lintu. Sitä tavataan Indonesiassa Sumban saarella. Sen elinpiiriä ovat subtrooppiset ja trooppiset kuivat ja kosteat alavat metsät aina 1000 metrin korkeuteen saakka. Sitä on pidetty harvinaisena ja sanottu sen elävän yksin, pareittain tai pieninä hajanaisina neljänkin linnun ryhminä, mutta tuoreimpien havaintojen mukaan se elää laajalla alueella ja on kohtalaisen yleinen, joskin se on yhä vaarassa elinalueensa tuhoutumisen vuoksi. ==Lähteet== ==Aiheesta muualla== * Luokka:Haukkapöllöt
Uudenbritannianpöllö

Uudenbritannianpöllö (Ninox odiosa) on pieni pöllöihin kuuluva lintu. Sen höyhenistössä pieniä pilkkuja, sillä on kullanväriset silmät ja valkoiset kulmakarvat. Sen naamakiehkura on ruskea, ylärinnassa on leveä ruskea raita, jossa on ruskeankeltaisia tai valkeita kohtia. Alapuoli on tiheään ruskeapilkkuinen. IUCN on luokitellut linnun vaarantuneeksi elinvoimaiseksi, ja sen määrä on vähenemässä. Linnun elinalue on Papua-Uudella-Guinealla, jossa se on kotoperäinen. Sen elinpiiriä ovat subtrooppiset ja trooppiset kosteat alavat metsät, viljelykset ja laidunmaat. ==Lähteet== ==Aiheesta muualla== Luokka:Haukkapöllöt Luokka:Uhanalaiset linnut
William Richardson Linton

William Richardson Linton (2. huhtikuuta 1850 Diddington, Cambridgeshire, Englanti – 4. tammikuuta 1908 Derbyshire, Englanti) oli englantilainen kasvitieteilijä. William Richardson Linton oli nuorin Henry ja Charlotte Lintonin seitsemästä lapsesta. Hänen isänsä puoleisessa suvussa oli monia pappeja. Williamin vanhempi veli Edmund Francis Linton muutti Dorsetiin, missä hänestä tuli kappalainen. Hän julkaisi luettelon Dorsetin sienilajeista. Veljekset harjoittivat kasvitiedettä myös yhdessä ja julkaisivat luetteloita vaikeasti luokiteltavista putkilokasveista keltanot (Hieracium), vatukat (Rubus) ja pajut (Salix). William kävi koulua Warwickshiren Leamingtonissa ja valmistui Oxfordin yliopistosta vuonna 1873. Hän toimi opettajana lähetysseuran koulussa Islingtonissa, matkusteli Palestiinassa vuonna 1881 ja asettui kirkkoherraksi ja opettajaksi Derbyshiren Shirleyyn vuonna 1886. Seuraavana vuonna hän meni naimisiin Alice Shirleyn kanssa. Shirleyn suku oli Lintonin uuden kotipaikkakunnan merkittävimpiä, ja heillä on luultavasti ollut vaikutusta Linton työ- ja asuinpaikan valinnassa. Shirley on pieni seurakunta lähellä Ashbornea Chirnetin laaksossa, sen koulua kävi Lintonin aikana noin 40 oppilasta. Koulu-aikanaan 1860-luvulla Warwickshiressä Linton oli tutustunut toiseen kasviharrastajaan Henry Charles Lyon Readeriin. He vastasivat vuonna 1896 lehti-ilmoitukseen, joita Coslett Herbert Waddell oli julkaissut lehdissä Science Gossip, Irish Naturalist ja Journal of Botany, ja liittyivät vastaperustettuun sammalnäytteiden vaihtoseuraan, Moss Exchange Clubiin. Siitä kehittyi myöhemmin British Bryological Society. Linton tutki ja keräsi järjestelmällisesti Derbyshiren kasveja. Hänen työstään julkaistiin kirja Flora of Derbyshire. Kasviluettelojen lisäksi noin 400-sivuisessa teoksessa kerrotaan Derbyshiren sademääristä, lämpötilojen mukaan määritellyistä ilmastovyöhykkeistä ja eri kasvilajien kukinta-ajoista maaperän tyypeistä. Vuonna 1969 teos päivitettiin ja Derbyn kaupunginmuseo julkaisi siitä uuden laitoksen. Google Books Lintonin keräämiä kasvinäytteitä on satoja; Britannian kasvitieteellisen seuran luettelossa mainitaan 902 Lintonin keräämää kasvilajia. Lintonin keräämiä kasvinäytteitä on monissa museoissa kuten Lontoon Natural History Museumissa ja Belfastissa. Hänen nimeämien kasvien tieteellisen nimen perässä käytetään nimen jälkeen liittettävää auktorilyhennettä W.R.Linton. == Lähteet == Luokka:Brittiläiset kasvitieteilijät Luokka:Vuonna 1850 syntyneet Luokka:Vuonna 1908 kuolleet
V105-luokka

V105-luokka oli Saksan keisarikunnan laivaston ensimmäisen maailmansodan lopulla valmistettu torpedoveneluokka, johon piti kuulua neljä alusta. Alukset oli alun perin tilannut Alankomaat laivastolleen nimillä Z1-Z4 ja Saksan hallitus otti alukset laivastolleen 10. elokuuta 1914. == Alukset == V105-luokan hävittäjätGröner, Erich s. 188 Nimi Telakka Kölinlasku Vesille Valmis Kohtalo SMS V105 AG Vulcan, Stettin - 26. elokuuta 1914 5. tammikuuta 1915 Puolalle 1920 nimellä ORP Mazur SMS V106 AG Vulcan, Stettin - 26. elokuuta 1914 25. tammikuuta 1915 romutettu 1920 SMS V107 AG Vulcan, Stettin - 12. joulukuuta 1914 3. maaliskuuta 1915 uponnut osuttuaan miinaan 8. toukokuuta 1915 SMS V108 AG Vulcan, Stettin - 12. joulukuuta 1914 23. maaliskuuta 1915 Puolalle 1920 nimellä ORP Kaszub ==Lähteet== * * * === Viitteet === *